  Анжелика Тихонова корреспондент Эгра ёросын «Кышкыттэм ӟечлыко сюресъёс» йӧскалык ӵектос улсын сюресъёсты тупатъяны кутскизы. Оглом сюресчиос тямыс иськем пала люкетъёсты выльдозы. Со сярысь ӵектослэн улосвыл офисэзлэн пресс-службаез ивортӥз. Сюресъёсты выльдозы: Эгра каргуртын – Мир, Победа, Советской, Труд, Коммунальной, Кооперативной, Суворов нимо, Пионерской урамъёсын но Степной пролкаын; Зура черкогуртын – Ленин нимо, Стрелков нимо но Льнозаводской урамъёсын; Факел черкогуртын – Советской но Киров нимо урамъёсын; Менил черкогуртын – Школьной, Энгельс нимо но Пушкин нимо урамъёсын; Унтем гуртын – Речной урамын (Эгра – Сьӧлта – Сюмси – Киров улосвыллэн гожез сюрес дорысен Ключевой урам дорозь). Машинаосын ветлӥсьёсты ӝоглыксэс чакланы но юри пуктэм сюрес пусъёслэсь куронъёссэс быдэсъяны косо. Тодэ вайытом, 2021-тӥ арез Гуртлэн ареныз ялӥзы, соин ик сюресъёсты лэсьтонлы нимысьтыз саклык висъяське.  Тегъёс: Эгра Удмуртия гуртсюресъёс тупатъянужъёс Гуртлэнарез  